Source: https://beta.e-justice.europa.eu/355/MT/maintenance_obligations?DENMARK&member=1
Timestamp: 2019-12-07 01:05:10+00:00
Document Index: 1457468

Matched Legal Cases: ['qorti ', 'Qorti ', 'qorti ', 'qorti ', 'qorti ', 'Qorti ', 'qorti ', 'qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'qorti ', 'Qorti ', 'qorti ', 'qorti ', 'qorti ', 'Qorti ', 'qorti ', 'qorti ']

L-applikazzjonijiet għal dikjarazzjoni ta’ eżegwibbiltà skont l-Artikolu 27(1) iridu jiġu ppreżentati l-uffiċċju nazzjonali għal servizzi soċjali deċentralizzati (Statsforvaltningen, l-“Amministrazzjoni Statali”).
Posta elettronika: post@statsforvaltningen.dk
Telefown: +45 7256 7000
L-appelli kontra deċiżjonijiet meħuda mill-Amministrazzjoni Statali jistgħu jsiru quddiem il-Bord Nazzjonali tal-Appelli Soċjali (Ankestyrelsen).
Telefown: +45 3341 1200
Posta elettronika: ast@ast.dk
Id-deċiżjonijiet meħuda mill-Bord tal-Appelli Soċjali jistgħu jiġu eżaminati mill-qrati skont l-Artikolu 63 tal-Kostituzzjoni. Jekk l-ilmentatur ikun domiċiljat id-Danimarka, trid tiġi ppreżentata applikazzjoni biex tiġi eżaminata deċiżjoni mill-Bord tal-Appelli Soċjali quddiem il-qorti distrettwali (ret jew byret) tal-post fejn l-ilmentatur ikun domiċiljat (hjemting). Jekk l-ilmentatur ma jkunx domiċiljat id-Danimarka, il-kawża trid issirquddiem il-Qorti Distrettwali ta’ Copenhagen (Københavns Byret). Appell kontra d-deċiżjoni tal-qorti distrettwali jista’ jsir quddiem il-qorti superjuri xierqa (landsret); appell kontra d-deċiżjoni tal-qorti superjuri jista’ jsir quddiem il-Qorti Superjuri (Højesteretten), iżda biss bil-kunsens tal-Bord tal-Permessi tal-Appelli (Procesbevillingsnævnet). B’applikazzjoni minn parti, il-qorti distrettwali tista’ tirreferi l-kawża għal eżami mill-qorti superjuri jekk tkun involuta kwistjoni ta’ prinċipju.
Id-dettalji ta’ kuntatt tal-qrati (il-qrati distrettwali, il-qrati superjuri u l-Qorti Suprema) u l-Bord tal-Permessi tal-Appelli jinsabu hawn: http://www.domstol.dk.
Mhux applikabbli fid-Danimarka.
Il-Kapitolu VII tar-Regolament, li jikkonċerna l-kooperazzjoni bejn l-awtoritajiet ċentrali, mhuwiex applikabbli fid-Danimarka skont id-dispożizzjonijiet tat-12 ta’ Ġunju 2009 bejn il-Komunità Ewropea u r-Renju tad-Danimarka dwar il-ġuriżdizzjoni u r-rikonoxximent u l-infurzar tas-sentenzi fi kwistjonijiet ċivili u kummerċjali.
Skont il-Konvenzjoni tan-Nazzjonijiet Uniti tal-20 ta’ Ġunju 1956 dwar l-Irkupru barra mill-Pajjiż tal-Manteniment (il-Konvenzjoni tan-NU), il-Bord Nazzjonali tal-Appelli Soċjali Daniż inħatar bħala l-awtorità ċentrali risponsabbli għal kawżi internazzjonali ta’ manteniment.
Il-Bord tal-Appelli Soċjali awtorizza lill-fergħa tan-Nofsinhar tad-Danimarka tal-Amministrazzjoni Doganali u Fiskali (SKAT) biex taġixxi bħala medjatur fir-rigward tal-applikazzjonijiet għar-rikonoxximent u l-eżekuzzjoni (rkupru) barra mill-pajjiż tal-manteniment skont il-Konvenzjoni tan-NU.
L-awtorità risponsabbli mill-ġbir tal-arretrati, li f’dan il-każ hija l-fergħa ta’ SKAT għan-Nofsinhar tad-Danimarka, tiġbor l-ammont li jirriżulta mid-deċiżjoni li għandha tiġi infurzata. Jekk l-ammont ma jitħallasx, l-istess awtorità tal-ġbir tal-arretrati tipproċedi biex teżegwiha.
Jekk, matul il-ġbir jew l-eżekuzzjoni, il-parti mitluba tagħmel il-pagament tikkontesta l-pretensjoni, l-awtorita tal-ġbir tal-arretrati tirreferi l-każ quddiem l-Amministrazzjoni Statali, li tieħu deċiżjoni li tista’ tinvolvi r-rifjut jew is-sospensjoni tal-ġbir jew l-eżekuzzjoni.
Madankollu, l-awtorità tal-ġbir tal-arretrati tista’ tieħu deċiżjoni dwar l-eżistenza u d-daqs tal-pretensjoni jekk il-kwistjoni tirrigwarda l-ittrattar tal-pretensjoni mill-awtorità nnifisha. Tista’ wkoll tissospendi l-eżekuzzjoni.
Kull ilment dwar id-deċiżjonijiet meħuda mill-Amministrazzjoni Statali jiġi trattat mill-Bord tal-Appelli Soċjali. F’ċerti ċirkustanzi l-Amministrazzjoni Statali tista’ tkompli bl-implimentazzjoni ta’ deċiżjoni li jkun sar ilment dwarha.
L-ilmenti dwar id-deċiżjonijiet meħuda mill-awtorità tal-ġbir tal-arretrati dwar l-irkupru tad-dejn, eċċ., inklużi deċiżjonijiet li jirrigwardaw l-eżistenza u d-daqs tal-pretensjonijiet meta l-kwistjoni tkun relatata mal-ittrattar tal-pretensjoni mill-awtorità nnifisha jistgħu jitressqu quddiem it-Tribunal tat-Taxxa Nazzjonali (Landsskatteretten).
Il-qorti tal-infurzar u tat-talbiet iż-żgħar (fogedret) tiddeċiedi dwar oġġezzjonijiet dwar sekwestri mill-awtorità tal-ġbir tal-arretrati. L-appelli kontra d-deċiżjonijiet mill-qorti tal-infurzar u tat-talbiet iż-żgħar jistgħu jsiru quddiem il-qorti superjuri. Jekk it-talba jkollha valur ekonomiku li ma jaqbiżx l-DKK 20 000, appell kontra deċiżjoni mill-qorti tal-infurzar u tat-talbiet iż-żgħar jista’ jsir biss bl-awtorizzazzjoni tal-Bord tal-Permessi tal-Appelli. Bl-awtorizzazzjoni tal-Bord tal-Permessi tal-Appelli, id-deċiżjonijiet meħuda mill-qorti tal-appell f’kawżi tal-appell jistgħu jiġu appellati quddiem il-Qorti Suprema.
Id-deċiżjonijiet meħuda mill-Bord tal-Appelli Soċjali u t-Tribunal tat-Taxxa Nazzjonali jistgħu jiġu eżaminati mill-qrati skont l-Artikolu 63 tal-Kostituzzjoni. Jekk l-ilmentatur ikun domiċiljat id-Danimarka, trid tiġi ppreżentata applikazzjoni biex tiġi eżaminata deċiżjoni quddiem il-qorti distrettwali tal-post fejn l-ilmentatur ikun domiċiljat. Jekk l-ilmentatur ma jkunx domiċiljat id-Danimarka, il-kawża trid issir quddiem il-Qorti Distrettwali ta’ Copenhagen. Appell kontra d-deċiżjoni tal-qorti distrettwali jista’ jsir quddiem il-qorti superjuri xierqa (landsret); appell kontra d-deċiżjoni tal-qorti superjuri jista’ jsir quddiem il-Qorti Superjuri (Højesteretten), iżda biss bil-kunsens tal-Bord tal-Permessi tal-Appelli (Procesbevillingsnævnet). B’applikazzjoni minn parti, il-qorti distrettwali tista’ tirreferi l-kawża għal eżami mill-qorti superjuri jekk tkun involuta kwistjoni ta’ prinċipju.
Ankestyrelsen (Bord tal-Appelli Soċjali)
Posta elettronika: ast@ast.dk.
Statsforvaltningen (Amministrazzjoni Statali)
Personrestancer Jylland (Arretrati Individwali, Jutland)
International Inddrivelse (Rkupru Internazzjonali)
Posta elettronika: International-inddrivelse.toender@skat.dk
Telefown: +45 7222 1818
Skatteankestyrelsen (Aġenzija tal-Appelli tat-Taxxa)
c/o Landsskatteretten (Tribunal tat-Taxxa Nazzjonali)
Posta elettronika: sanst@sanst.dk
Telefown: +45 3376 0909
Id-Danimarka taċċetta traduzzjonijiet Daniżi, Finlandiżi, Iżlandiżi, Norveġiżi u Żvediżi tad-dokumenti msemmija fl-Artikoli 20, 28 u 40.
L-aħħar aġġornament: 06/09/2018